stanford-oval/wikipedia huggingface dataset:
סימולציות חברתיות

סימולציות חברתיות (באנגלית: Social simulation games) הוא תת-ז'אנר של משחקי סימולציות חיים המדמה אינטראקציות חברתיות, מערכות יחסים ופעילויות בתוך סביבות וירטואליות.
המשחקים בז'אנר לעיתים רבות מתמקדים בהיבטים שונים של החיים כמו יצירת קשרים חברתיים, היכרויות, בניית מערכות יחסים, ניהול משק בית ועיסוק בקריירה.
המשחקים בז'אנר מספקים לשחקנים את ההזדמנות ליצור ולשלוט בדמויות וירטואליות שונות, להשפיע על האופן שבו החיים שלהם יראו, ומערכות היחסים שלהם דרך החלטות רבות המתבצעות לאורך המשחק.
כמה מהמשחקים הפופולריים ביותר בז'אנר כוללים את סדרת סדרת משחקי הסימס וסדרת משחקי Animal Crossing.
היסטוריה

תת הז'אנר התפתח במקור במהלך שנות השמונים עם משחקי סימולציה כמו "Little Computer People"(אנ') שיצא ב-1985 ובהמשך עם המשחק "SimLife"(אנ') שיצא ב-1992.
ההצלחה של משחק בניית הערים "SimCity", אשר יצא ב-1989, נתן לחברת הפיתוח מקסיס את ההשראה לפתח את משחק הסימולציה החברתית "הסימס", אשר יצא לשווקים ב-2000. המשחק אפשר לשחקנים ליצור ולשלוט בדמויות וירטואליות שונות אשר חיו, עבדו וקיימו אינטראקציות עם אנשים וירטואליים אחרים הגרים בסמוך אליהם. ההצלחה של המשחק הוביל לפיתוח של חבילות הרחבה, משחקי המשך ומשחקי ספין-אוף שונים, וסדרת המשחקים הפכה עם השנים לאחת מסדרות משחקי הווידאו הנמכרות ביותר בכל הזמנים.
סדרת משחקים בולטת נוספת בתת-הסוגה היא סדרת משחקי Animal Crossing. המשחק הראשון בסדרה יצא לשווקים ב-2001. בסדרת המשחקים, אשר צברה פופולריות רבה ברחבי העולם לאורך השנים, השחקן שולט בדמות של חיה אנטרומורפית הנמצאת בחופשה באי קסום ומקיימת אינטראקציות עם חיות אנתרופומורפיות אחרות, וכולם באי עוסקים במגוון פעילויות כמו דיג, תפיסת חרקים, חיפוש אחר מאובנים, ועוד. כאשר המשחקים של הסימס ו-Animal Crossing החלו להיות פופולריים מבקרים המשחקים החלו לכנות את המשחקים מהסוג הזה "סימולציות חברתיות".
בעקבות ההצלחה של המשחקים הללו פותחו לאורך השנים משחקים דומים רבים.
משחקיות

משחקי הסימולציה החברתיים מאפשרים לשחקנים לחקור עולמות וירטואליים, לקיים אינטראקציה עם דמויות שאינן שחקנים, ולהשפיע על האופן שבו יראו החיים של האנשים הוירוטאלים בהם השחקן שולט. אלמנטים מרכזיים במשחקים מהסוג הזה:
האפשרות ליצור דמויות - לרוב השחקנים מסוגלים ליצור דמות ולבצע לה התאמה אישית למראה, לאישיות וכמו גם לתכונות אחרות.
האפשרות לקחת חלק באינטראקציות חברתיות - לרוב השחקנים מסוגלים לעסוק במגוון פעילויות חברתיות שיחות עם אנשים, פלירטוט, לצאת לדייטים, יצירת קשרים חברתיים חדשים ויצירת קשרים רומנטיים דמויות שאינם שחקנים או שחקנים אחרים.
האפשרות להשתמש בכסף וירטואלי - לעיתים רבות ניתן להשתמש במשחקים הללו בכסף וירטואלי על מנת לחתור להשיג את מטרות שונות בעולם המשחק.
בנוסף לכך לעיתים רבות ניתן גם לגרום לדמות הווירטואלית לפתח מיומנויות שונות, לקדם את הקריירה שלהם, ולשפר את מערכות היחסים בחייהם.
כמו כן, לעיתים רבות מתרחשים בעולם המשחקים אירועים אקראיים שמשפיעים על הדמויות הווירטואליות, האקלים משתנה בהתאם לעונת השנה, והאופן שבו הדמויות שאינם שחקנים מתנהגות עשוי גם לגרום לשינויים לכאורה אקראיים בעולם המשחק.
רשימת משחקים בולטים בז'אנר

The Sims
Animal Crossing
סטארדיו ואלי
פרסונה (סדרת משחקים)
ראו גם

סימולציות ניהול ממוחשבות
סימולציות חיים
הערות שוליים

↑  Felix, Chef. "Animal Crossing Wild World Review". אורכב מ-המקור ב-2008-03-17. נבדק ב-2008-03-18.
↑  "Anti-Cheating Proposed Guidelines". נבדק ב-2008-03-18.
↑  "Life Simulation Games Like The Sims". Games Finder. נבדק ב-2013-01-10.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
סקוט מקאלום

ג'יימס סקוט מקאלום (באנגלית: James Scott McCallum;‏ ‏נולד ב־2 במאי 1950) הוא איש עסקים ופוליטיקאי אמריקאי מוויסקונסין, איש המפלגה הרפובליקנית, שכיהן כחבר הסנאט של מדינתו בשנים 1977–1987, לאחר מכן ועד 2001 כסגן מושל המדינה תחת המושל טומי תומפסון, וכאשר זה האחרון התפטר כדי לכהן כמזכיר הבריאות ושירותי האנוש של ארצות הברית, הוא הושבע במקומו כמושל ויסקונסין ה-43 עד תום תקופת כהונתו המתוכננת של תומפסון.
ראשית חייו

ג'יימס סקוט מקאלום נולד בעיר פונד דה לק שבוויסקונסין, כבכור במשפחה של ארבעה ילדים. אביו היה פועל בניין ואימו הייתה עקרת בית וקופאית בבנק. ב-1967 השתתף מקאלום בתוכנית מנהיגות לנוער, כנציג מטעם בית ספרו, בית הספר התיכון על שם לואל פ. גודריץ'.
ב-1972 סיים מקאלום את לימודיו במקאליסטר קולג' עם תואר בכלכלה ובמדע המדינה. ב-1974 הוא סיים לימודי תואר מוסמך אוניברסיטה בכלכלה בינלאומית באוניברסיטת ג'ונס הופקינס. בהמשך הוא קיבל תואר דוקטור מאוניברסיטת ויסקונסין-מילווקי. הוא חבר בתנועת המדע הנוצרי, נשוי ללורי מקאלום, לשניים שלושה ילדים והם מתגוררים בעיר לודי שבוויסקונסין.
חבר הסנאט של ויסקונסין

ב-1976, בגיל 26, נבחר מקאלום לסנאט של ויסקונסין, לאחר שהביס את הסנאטור המכהן שהיה אז בן 20. ב-1982 הוא זכה במועמדות המפלגה הרפובליקנית למושב המדינה בסנאט של ארצות הברית, אך בבחירות הכלליות נוצח על ידי הסנאטור המכהן ויליאם פרוקסמיר. במהלך עשר שנותיו בסנאט, היה מקאלום בעל ברית של הוועידה הרפובליקנית החדשה (New Republican Conference), תנועה שכבר לא קיימת כיום של מחזיקי דעות כלכליות שמרניות, אך בעלי השקפה חברתית ליברלית מקרב חברי המפלגה הרפובליקנית. הישגיו של מקאלום בתחום החקיקה כללו החמרת העונשים על נהיגה בשכרות ועל תקיפת סוהרים, יצירת ביטוח בריאות לאנשים שלא זכאים לביטוח, ביטול חקיקה שפג תוקפה, והצמדת מס הכנסה ליחידים לאינפלציה.
סגן מושל ויסקונסין

ב-1986 התמודד מקאלום מטעם המפלגה הרפובליקנית על משרת סגן מושל המדינה כשותפו למרוץ של טומי תומפסון, והשניים ניצחו בבחירות. הוא שימש כיושב ראש אגודת סגני המושלים הלאומית ומונה למועצה המייעצת של הסוכנות להגנת הסביבה על ידי הנשיא ג'ורג' הרברט ווקר בוש. מקאלום ותומפסון כיהנו בתפקידיהם 14 שנים ונבחרו לתקופות כהונה נוספות ב-1990, 1994 וב-1998.
מושל ויסקונסין

ב-2001 מינה הנשיא ג'ורג' ווקר בוש את תומפסון לתפקיד מזכיר הבריאות ושירותי האנוש של ארצות הברית. מתוקף תפקידו כסגן המושל, הושבע מקאלום במקומו כמושל ויסקונסין, וכיהן בשארית תקופת הכהונה הרביעית של תומפסון. כסגניתו הוא מינה את חברת הסנאט המדינתי מרגרט פרו, האישה הראשונה בתפקיד.
כמושל, זכה מקאלום בתיאור של הוול סטריט ג'ורנל במהלך ההאטה הכלכלית של 2001 כאחד "הפוליטיקאים הקשוחים" על כך שעלה בידו לאזן את תקציב המדינה מבלי להעלות מיסים. כמפקד העליון של המשמר הלאומי של ויסקונסין, הוא ניהל את מבצעי החירום בעקבות פיגועי 11 בספטמבר.
ב-2001 פתח מקאלום תוכנית חדשה בשם "השקעה בוויסקונסין" (Invest Wisconsin) שתתמקד בצרכי העסקים והקהילות של המדינה להשקעת הון. השותפות הציבורית הפרטית עוצבה כדי להגדיל את המודעות לאפשרויות המימון של העסקים באמצעות העסקת רשתות מדינתיות ואגודות מקצועיות.
כמושל, הקים מקאלום את המחלקה לממשל אלקטרוני ומינה את מנהל מערכות המידע הראשון של המדינה באמצעות מיזוג של כמה מחלקות. צעד זה חסך 50 מיליון דולר בשנה הראשונה והוביל להרחבת השירות. כיום, מחלקה זו ידועה בשם "חטיבת הטכנולוגיה הארגונית" של מחלקת המנהל של ויסקונסין. מקאלום עשה לעיתים תכופות שימוש בסמכות הווטו שלו כדי לקצץ בהוצאות במשך כל תקופת כהונתו. ההערכה היא שמשלמי המיסים של ויסקונסין חסכו לעצמם 62.9 מיליון דולר בזכות צעדיו אלו.
ב-2002 התמודד מקאלום בבחירות לתקופת כהונה מלאה כמושל, אך הובס בבחירות על ידי התובע הכללי של המדינה, הדמוקרט ג'ים דויל. בבחירות אלו התמודד גם מועמד המפלגה הליברטריאנית אד תומפסון, אחיו של טומי תומפסון.
לאחר כהונתו

לאחר תום כהונתו בשירות הציבורי, היה מקאלום הנשיא והמנהל הכללי של חברת איידמטריקס (Aidmatrix). החברה היא גוף ללא כוונת רווח שבסיסה בטקסס שמתאמת תרומות של עודפי מזון ואספקה של חברות צדקה עבור ארגונים שזקוקים להן. בבעלותו ובניהולו נמצאת חברת הייעוץ קבוצת מקאלום.
מקאלום מונה כעמית בכיר ב-Discovery Institute. הוא גם מורה מן החוץ וחבר של כבוד בבית הספר לבריאות ורפואה ציבורית של אוניברסיטת ויסקונסין–מדיסון. הוא גם לימד קורסים בשיווק באוניברסיטת סון יאט-סן ובאוניברסיטת חרבין שבסין.
במרץ 2013 נכלל שמו של מקאלום ברשימת "25 המחוללים, החולמים והמניעים" בטכנולוגיה בארצות הברית של המגזין Government Technology. הוא גם קיבל את פרס ההישגים של המאה ה-21 של Computerworld, את פרס האזרח המצטיין של מקאליסטר קולג' ואת פרס יזם השנה של ארנסט אנד יאנג.
הערות שוליים

↑  "On This Day: May 2". Wisconsin Historical Society.
↑  "Scott McCallum - Institute for Sustainable Development Alexandria, VA".
↑  Heinen, Tom (February 8, 2001). "New governor practices quiet faith". Milwaukee Journal-Sentinel. Archived from the original on February 4, 2005.
↑  https://www.twincities.com/2011/03/26/madison-laurie-mccallum-appointed-to-panel/ Madison / Laurie McCallum appointed to panel, Pioneer Press, November 12, 2015.
↑  Corrinne Hess, First Mate, Milwaukee Magazine, September 3, 2015.
↑  Wisconsin Taxpayers Alliance-Republican Party Connections -  WISTAX Watch.
1 2  סקוט מקאלום באתר אגודת המושלים הלאומית (באנגלית)
↑  Scott McCallum - clan-maccallum-malcolm.org
↑  "McCallum launches investment project". Milwaukee Business Journal. Bizjournals.com.
↑  נאום מצב המדינה - 2002, דקה 19
↑  Scott Mccallum (December 2, 2011). "Addressing the requirements of disaster management". The Economic Times.
↑  Aidmatrix - About us.
↑  Former Wisconsin Governor Scott McCallum Joins Discovery Institute as Senior Fellow
↑  "Meet Governor Scott McCallum - ICOSA Media ICOSA Media". Icosamedia.com. Archived from the original on October 18, 2015.
↑  "Scott McCallum '72 - 2010 Recipients - Alumni Awards - Alumni - Macalester College". Macalester.edu. Archived from the original on September 10, 2015.
| --- | --- |
בקרת זהויות :  GND: 140214151  ISNI: 0000 0000 4764 1551  LCCN: no2006108519  SNAC: w6dv2r75  VIAF: 78542000   WorldCat (עם VIAF): 78542000 
מקאלום ב-2024
סרגיי באלחנין

סרגיי ניקולייביץ' באלחנין (רוסית: Сергей Николаевич Балахнин; נולד ב-26 בנובמבר 1959) הוא כדורגלן עבר רוסי ועוזר מאמן בנבחרת רוסיה.
קריירה

שיחק בעמדות הקשר והחלוץ במועדונים סק"א רוסטוב, רוסטלמאש (כיום רוסטוב), קובאן קרסנודאר (שם הוא שיחק משחק אחד בגביע הסובייטי ו-4 משחקים בהרכב השני בהם כבש שער) ובקאיחה הפינית.
באלחנין הוא שיאן ההופעות ברוסטוב עם 424 משחקים במדי הקבוצה מרוסטוב על הדון. הוא שיחק בה במשך 15 עונות (מ-1979 עד 1995).
היה מאמן בתפקידים שונים ברוסטוב מ-1995 עד 2000. מאמן ראשי בקבוצה מדצמבר 2000 עד אפריל 2001, מאוגוסט 2002 עד דצמבר 2003, מאפריל 2004 עד דצמבר 2004, מאז יולי 2011 הוא המאמן הנוכחי של המועדון. ההישג הגבוה ביותר שלו הוא העפלה לגמר הגביע הרוסי 2002/03.
נשוי ויש לו בן.
אחיו הבכור גם מאמן כדורגלן עבר (שוער) וכיום מאמן שוערים בקבוצת הנוער של רוסטוב.
תארים והישגים כמאמן

גמר הגביע הרוסי - 2002/03
סרוויור 5

| --- | --- |

סרוויור 5 - דגם
 מידע כללי
 סוכנות חלל:  נאס"א
 מפעיל:  נאס"א/JPL
 יצרן:  יוז איירקראפט
 תאריך שיגור:  18 בספטמבר 1967, 07:57:01 UTC
 משגר:  אטלס-קנטאור
 אתר שיגור:  LC-36B נמל החלל קייפ קנוורל
 משימה
 סוג משימה:  נחתת
 גרם שמיים:  הירח
 אתר נחיתה:  1°41′0″S 23°18′12″W﻿ / ﻿1.68333°S 23.30333°W﻿ / -1.68333; -23.30333
 תאריך נחיתה:  11 בספטמבר 1967, 00:46:44 UTC
 משך המשימה הכולל:  8 בספטמבר 1967 – 17 בדצמבר 1967 (101 ימים) 
 מידע טכני
 משקל בשיגור:  1,006 ק"ג
 משקל:  303 ק"ג לאחר הנחיתה
 קישורים חיצוניים
 מספר קטלוג לוויינים:  02937
 מאגר המידע הלאומי:  1967-084A
סרוויור 5 (באנגלית: Surveyor 5, בתרגום לעברית: "מודד 5") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 5 ב"ים השלווה" הייתה הנחיתה הרכה האמריקאית השלישית על הירח (לאחר התרסקות של גשושית "סרוויור 4").
סרוויור 5 שוגרה ב-8 בספטמבר 1967 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-18 בספטמבר 1967.
במהלך תמרון למעבר למסלול לירח התברר שקיימת דליפה של הליום שהיה נדרש להזנת מערכת מדחפים לנחיתה. בעקבות כך בוצע עדכון של תהליך טיסה ונחיתה. למרות הדליפה נחיתה עברה בהצלחה.
תיאור החללית

מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגר תתוכנית אפולו.
על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 18,006 תמונות שכללו גשושית עצמה והסביבה. לאחר הפסקה של כ-20 ימים מצלמה הופעלה מחדש והעבירה 1,048 תמונות. 64 תמונות נוספות הועברו במהלך יום ירחי הרביעי.
מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא. ניתוח ממצאים הראה שדגימות קרקע שייכות לבזלת.
העברת נתונים בוצע במהלך יום ירחי הראשון, השני והרביעי. קשר אחרון עם הגשושית התרחש ב-17 בדצמבר.
סרגיי אשוונדן

סרגיי אשוונדן (בגרמנית: Sergei Aschwanden; נולד ב-22 בדצמבר 1975) הוא ג'ודוקא עבר שווייצרי, מדליסט ארד מאולימפיאדת בייג'ינג 2008. אשוונדן מחזיק במדליות כסף וארד מאליפויות עולם מהשנים 2003 ו-2001 בהתאמה ופעמיים אלוף אירופה מהשנים 2000 ו-2003.
קריירה

ב-8 בדצמבר 1996, זכה אשוונדן במדליית כסף בטורניר 'Swiss International Basel', המדליה הראשונה שלו בטורניר בינלאומי מקצועי. בשנים שלאחר מכן המשיך לזכות במדליות בטורנירים בינלאומיים קטנים וב-20 במאי 2000, זכה אשוונדן באליפות אירופה. בחצי הגמר ניצח את אלכסיי שרשנב הרוסי ובגמר את ריקרדו אצ'רטה הספרדי.
ב-27 ביולי 2001, השתתף אשוונדן באליפות העולם שנערכה במינכן וזכה במדליית ארד לאחר שניצח בקרב על המדליה את קנזו נקאמורה היפני, אלוף אולימפי ואלוף עולם בעברו.
ב-17 במאי 2003, הוא זכה שוב במדליית זהב באליפות אירופה לאחר שניצח בגמר את נונו דלגדו הפורטוגלי. ב-12 בספטמבר באותה השנה התחרה באליפות העולם שנערכה באוסקה שביפן וזכה במדליית כסף, בשמינית הגמר ניצח את אריאל סגנגה הארגנטינאי, ברבע הגמר את קלמן פרג'ן הסלובני ובחצי הגמר את ריקרדו אצ'רטה הספרדי, בגמר הפסיד אשוונדן לפלוריאן וואנר הגרמני.
ב-22 במאי 2005, הוא זכה במדליית ארד באליפות אירופה שנערכה ברוטרדם לאחר שניצח בקרב על המדליה את מיכאל פינסקה הגרמני, תואר זה היה התואר המשמעותי הראשון שלו לאחר שהחל להתחרות בקטגוריית המשקל עד 90 ק"ג. באליפות אירופה שנה לאחר מכן, הפעם בקטגוריית המשקל עד 81 ק"ג, זכה שוב במדליית הארד לאחר שניצח בקרב על המדליה את אולה בישוף הגרמני.
ב-13 באוגוסט 2008, סרגיי אשוונדן התחרה באולימפיאדת בייג'ינג וזכה במדליית ארד בקטגוריית המשקל עד 90 ק"ג. בסיבוב הראשון הוא ניצח את מיכאל פינסקה הגרמני, בשמינית הגמר את מארק הויזינחה ההולנדי וברבע הגמר הפסיד לעמר בניחלף האלג'יראי ועבר לבית הניחומים שם ניצח את מוחמד אל אסרי המרוקאי ואת אדוארדו סנטוס הברזילאי, לאחר ניצחונות אלו הגיע אשוונדן לקרב על מדליית הארד ובו גבר על איוון פרשין הרוסי.
עקב הצלחתו באולימפיאדה, אשוונדן היה מועמד לתואר ספורטאי השנה בשווייץ וסיים במקום הרביעי. מאמנו של אשוונדן, לאו הלד, זכה בתואר מאמן השנה. לאחר פרישתו אשוונדן היה מעורב בפוליטיקה המקומית וביוני 2020 הוא נבחר לנשיא איגוד הג'ודו השווייצרי. בנובמבר 2020 הוא נבחר כחבר בדירקטוריון הוועד האולימפי השווייצרי.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
| --- | --- |
בקרת זהויות :  GND: 132132913X  VIAF: 439169032399087720003   WorldCat (עם VIAF): 439169032399087720003
סינולוגיה

סינולוגיה או לימודי סין, היא דיסציפלינה אקדמית המתמקדת בחקר סין בעיקר באמצעות חקר הפילוסופיה, השפה, הספרות, התרבות וההיסטוריה של סין. יש המייחסים את ראשיתה לחוקרים סיניים מוקדמים שחקרו את הציוויליזציה בה הם היו חברים.
תחום הסינולוגיה נתפס באופן היסטורי כיישום של פילולוגיה בתרבות הסינית, ועד המאה ה-20 כזהה לביטוי "פילולוגיה סינית". הסינולוגיה התרחבה בתקופה המודרנית וכוללת את ההיסטוריה הסינית, האפיגרפיה הסינית ונושאים אחרים.
סינולוגיה מזרחית

במזרח אסיה, חקר נושאים הקשורים לסין החל מוקדם מבמערב. ביפן, דיסציפלינה זו נקראה "קאנְגָקוּ" (קאנג'י: 漢学, מילולית: לימודי האן). ברפובליקה העממית של סין דיסציפלינה זאת נקראת "לימודים לאומיים" (סינית מפושטת: 国学, פין-יין: Guóxué), אך המושג סינולוגיה לרוב מתורגם ל"לימודי האן" (סינית מפושטת:  汉学, פין-יין: Hànxué)
ראו גם

עצמות ניחוש
כתב סיני
ז'אן-פייר אבל-רמיזא
פילוסופיה סינית
הערות שוליים

↑  Cf. p.4, Zurndorfer, China Bibliography
| --- | --- |
בקרת זהויות :  NLI: 987007285778305171  BnF: cb11950603k (data)  GND: 4137926-3  LCCN: sh85024195  LNB: 000200942  NDL: 00570999  NKC: ph125548 
ערך זה הוא קצרמרבנושא סין. אתם מוזמנים לתרום לוויקיפדיה ו.
סרוויור 7

| --- | --- |

סרוויור 7 - דגם
 מידע כללי
 סוכנות חלל:  נאס"א
 מפעיל:  נאס"א/JPL
 יצרן:  יוז איירקראפט
 תאריך שיגור:  7 בינואר 1968, 06:30:00 UTC
 משגר:  אטלס-קנטאור
 אתר שיגור:  LC-36A נמל החלל קייפ קנוורל
 משימה
 סוג משימה:  נחתת
 גרם שמיים:  הירח
 אתר נחיתה:  41°11′0″S 11°41′0″W﻿ / ﻿41.18333°S 11.68333°W﻿ / -41.18333; -11.68333
 תאריך נחיתה:  10 בינואר 1968, 01:05:36 UTC
 משך המשימה הכולל:  7 בינואר 1968 – 21 בפברואר 1968 (45 ימים) 
 מידע טכני
 משקל בשיגור:  1,040 ק"ג
 משקל:  306 ק"ג לאחר הנחיתה
 קישורים חיצוניים
 מספר קטלוג לוויינים:  03091
 מאגר המידע הלאומי:  1968-001A
סרוויור 7 (באנגלית: Surveyor 7, בתרגום לעברית: "מודד 7") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 7 ב"ים השלווה" הייתה הנחיתה הרכה האמריקאית החמישית על הירח. זו הייתה משימת סיום של התוכנית.
סרוויור 7 שוגרה ב-7 בינואר 1968 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-10 בינואר 1968 כ-25 ק"מ ממכתש טיכו.
ב-20 בינואר מכשירי הגשושית הבחינו בפעילות 2 לייזרים בשטח ארצות הברית. ניסיון זה הוכיח יכולת תקשורת באמצעות טכניקה זו.
תיאור החללית

מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגרת תוכנית אפולו.
על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 20,961 תמונות שכללו גשושית עצמה והסביבה. לאחר חידוש הפעילות ביום ירחי השני הועברו 45 תמונות בלבד.
מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא.
בגשושית הותקן מכשיר לביצוע בדיקות מכניות על דגימות קרקע ומגנטים. במהלך פעילותו בוצעו מעל ל-20 בדיקות מכניות של הקרקע. המכשיר הגיב לתקשורת ב-14 בפברואר, לאחר סיום לילה בירח אך לא היה ניתן להעביר אליו פקודות לביצוע בדיקות נוספות.
פעולות החללית ביום הירחי הראשון החלו זמן קצר לאחר הנחיתה הרכה והסתיימו ב-26 בינואר 1968, 80 שעות לאחר השקיעת השמש.
פעילות החללית ביום הירחי השני התרחשו בין ה-12 ל-21 בפברואר 1968. במהלך ליל הירח הראשון נגרם  נזק לסוללה והקשר עם החללית היה ספורדי לאחר מכן. הקשר עם סרוויור-7 אבד ב-21 בפברואר 1968.
סרוופלי רדהקרישנן

סַרְוֶפַּלִי רַדְהַקְרִישְנַן (בטלוגו: సర్వేపల్లి రాధాకృష్ణన్‏; 5 בספטמבר 1888 – 17 באפריל 1975) היה פילוסוף ופוליטיקאי הודי. שימש כסגן נשיא הודו הראשון בשנים 1952–1962, וכנשיא הודו השני בשנים 1962–1967. נחשב לאחד מגדולי הפילוסופים של הדת בהודו במאה ה-20. עבד באוניברסיטת קולקטה ובאוניברסיטת אוקספורד. נחשב לחוקר פורץ דרך בתחום חקר ההינדואיזם, הן בהודו והן במערב.
ביוגרפיה

רדהקרישנן נולד ב-5 בספטמר 1888 בנשיאות מדראס בהודו הבריטית, (היום בטאמיל נאדו), למשפחה דוברת טלוגו. התחתן בגיל 16 ובהמשך נולדו לו חמש בנות ובן. בשנת 1906 סיים תואר שני בפילוסופיה. בשנת 1918 מונה לפרופסור וכתב מאמרים רבים ובשנת 1920 פרסם את ספרו הראשון. בשנת 1938 נבחר להיות חבר באקדמיה הבריטית.
אחד מתפקידיו הפוליטיים הראשונים היה ייצוג הודו באונסק"ו (1952–1947), ובשנים 1949–1952 היה גם שגריר הודו לברית המועצות. בשנת 1949 נבחר לאספה המכוננת של הודו.
בשנת 1952 נבחר לסגן נשיא הודו, ושימש בתפקיד זה במשך עשר שנים. לאחר מכן נבחר לנשיא הודו בשנת 1962. וכיהן בתפקיד עד 1967. לרדהקרישנן לא היה רקע פוליטי במפלגת הקונגרס הלאומי ההודי, והוא לא לקח חלק מרכזי במאבק נגד השלטון הבריטי.
סרגיי ארנבורג

| --- | --- |

 לידה:  27 בינואר 1983 (בן 41) בייסק, ברה"מ 
 הישג בולט:  אלוף ישראל בשנת 2004
 הדרגה הגבוהה ביותר:  רב אמן (מ-2003)
 מד כושר מרבי:  2637 (דצמבר 2012)
 מד כושר נוכחי:  2512 ‏(אוקטובר 2024)
 מדינה:  רוסיה, ישראל, ארצות הברית
 
סרגיי ארנבורג (נולד בבייסק, ברית המועצות, מחוז אלטאי ב-27 בינואר 1983) הוא שחמטאי בדרגת רב אמן. בשנת 2004 הוא זכה באליפות ישראל.
נכון לינואר 2019, מדורג במקום ה-17 בארצות הברית לפי מד כושר.
ביוגרפיה

סרגיי ארנבורג נולד למשפחת מורים למתמטיקה. במחיצת שנות ה-90 של המאה ה-20 הוא התחיל להשתתף בתחרויות נוער שנערכו ברוסיה. בשנת 1998 הוא זכה במקום השני בתחרות לנוער בתל אביב ועלה לישראל בשנת 1999.
במשך מספר שנים הוא היה נציג ישראל באליפויות עולם לנוער, הישג הטוב ביותר היה מקום שישי בשנת 2001. בשנים 2002–2003 הוא היה אלוף ישראל עד גיל 20. בשנת 2004 הוא זכה באליפות ישראל.
בגביע העולם בשחמט 2005 הוא דורג במקום ה-87 והודח בסיבוב השני.
בשנת 2009 הוא ניצח בתחרות שנערכה בתל אביב (אנטולי ביחובסקי סיים במקום השני, וקונסטנטין לרנר במקום השלישי).
החל משנת 2013 הוא מייצג את ארצות הברית.
בשנת 2016 הוא זכה במקום השני בתחרות שנערכה בבולטימור.
קבלת דרגות בינלאומיות

2002 - אמן בינלאומי
2003 - רב-אמן.
סרוויור 6

| --- | --- |

סרוויור 6 - דגם
 מידע כללי
 סוכנות חלל:  נאס"א
 מפעיל:  נאס"א/JPL
 יצרן:  יוז איירקראפט
 תאריך שיגור:  7 בנובמבר 1967, 07:39:01 UTC
 משגר:  אטלס-קנטאור
 אתר שיגור:  LC-36B נמל החלל קייפ קנוורל
 משימה
 סוג משימה:  נחתת
 גרם שמיים:  הירח
 אתר נחיתה:  0°46′0″S 1°37′0″W﻿ / ﻿0.76667°S 1.61667°W﻿ / -0.76667; -1.61667
 תאריך נחיתה:  17 בנובמבר 1967, 00:46:44 UTC
 משך המשימה הכולל:  7 בנובמבר 1967 – 14 בדצמבר 1967 (37 ימים) 
 מידע טכני
 משקל בשיגור:  1,008 ק"ג
 משקל:  300 ק"ג לאחר הנחיתה
 קישורים חיצוניים
 מספר קטלוג לוויינים:  03031
 מאגר המידע הלאומי:  1967-112A
סרוויור 6 (באנגלית: Surveyor 6, בתרגום לעברית: "מודד 6") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 6 ב"ים השלווה" הייתה הנחיתה הרכה האמריקאית הרביעית על הירח.
סרוויור 6 שוגרה ב-7 בנובמבר 1967 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-10 בנובמבר 1967.
ב-17 בנובמבר מדחפים של הגשושית הופעלו מחדש והיא הועברה כ-2.5 מ' מערבה. הדבר נעשה לצורך בדיקות הפעלת המדחפים בירח.
תיאור החללית

מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגרת תוכנית אפולו.
על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 29,914 תמונות שכללו גשושית עצמה והסביבה.
מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא. לאחר העברת הגשושית למיקום החדש, סנסורים הוזזו ולא היה ניתן להפעיל אותם מחדש.
ב-3 במאי 1967 עם תחילת לילה בירח המכשירים של הגשושית הופסקו. לאחר 336 שעות עם סיום הלילה לא היה ניתן להפעיל אותם מחדש.
לאחר סיום לילה ירחי הקשר עם הגשושית חודשה אך לא ניתן היה לקבל נתונים ממנה.
סרוויליה קפיאוניס

סרוויליה קפיאוניס (בלטינית: Servilia Caepionis) הייתה אצילה רומאית שחייתה בשלהי תקופת הרפובליקה, במאה ה-1 לפנה"ס.